                                                                              
Zmluva na poskytnutie služieb
uzatvorená v súlade s § 588 a nasl. Občianskeho zákonníka v platnom znení
(ďalej len „zmluva“) 

medzi zmluvnými stranami:



objednávateľ:		     MESTO NITRA
 		v zastúpení: Marek Hattas, primátor mesta Nitry
                       		sídlo: Štefánikova trieda 60, 950 06 Nitra
        		IČO: 308 307
		IČ DPH: SK 202 110 2853
			bankové spojenie: Slovenská sporiteľňa, a. s.
          		číslo účtu: 5028001139/0900
			(ďalej len „objednávateľ“)

a

poskytovateľ:	
			
			Zastúpená:
	      		Bankové spojenie: 
                                    IBAN:
			IČO: 
			DIČ: 
IČ DPH: 
zap.: 
                       		(ďalej len „poskytovateľ“)


Čl. I
Predmet zmluvy

Predmetom tejto zmluvy je poskytnutie služieb – „Zabezpečenie prevádzky a údržby parkovacích automatov.“ bližšie špecifikovaných v ponuke poskytovateľa, ktorá je nedeliteľnou súčasťou tejto zmluvy (ďalej iba „predmet zákazky“) a to za podmienok stanovených touto zmluvou a povinnosť objednávateľa prevziať predmet zmluvy a zaplatiť zaň dohodnutú cenu.

Čl. II
Lehota a miesto dodania

Predmet zákazky bude poskytovaný v termíne do 01.01.2023 do 31.12.2023 (12 mesiacov). Miesto poskytnutia služieb sú miesta osadenia parkovacích automatov na území Mesta Nitra podľa prílohy č.1.






Čl. III
Zmluvná cena a platobné podmienky

1. Objednávateľ sa zaväzuje zaplatiť poskytovateľovi za predmet zákazky špecifikovaný v Čl. I a v ponuke poskytovateľa, ktorá je nedeliteľnou súčasťou tejto zmluvy cenu .............................. € s DPH , (slovom: ..................................... eur).
Úhrada uvedenej čiastky bude splatená poskytovateľovi formou paušálnej platby vo výške .............................. € s DPH v mesačných intervaloch počas platnosti tejto zmluvy.
2. Objednávateľ sa zaväzuje uhradiť celkovú zmluvnú cenu predmetu zákazky určenú v bode 1. v paušálnych platbách na základe doručených faktúru, ktorú je poskytovateľ oprávnený vystaviť vždy po ukončení kalendárneho mesiaca.
3. Splatnosť tejto faktúry je 30 dní odo dňa doručenia objednávateľovi. Zmluvné strany sa dohodli, že objednávateľ zaplatí fakturovanú sumu prevodom na účet poskytovateľa.


Čl. IV
Záručná doba

Na predmet zákazky poskytne poskytovateľ objednávateľovi záruku obvyklú pre tento typ služby, minimálne však 24 mesiacov.

Čl. V
Práva a povinnosti zmluvných strán

Poskytovateľ je povinný:
1. Poskytovať predmet zmluvy objednávateľovi riadne a včas, v požadovanom rozsahu a množstve, v bezchybnom stave  a v dohodnutej kvalite na základe dohody.

Objednávateľ je povinný: 
1.  Zaplatiť za predmet zmluvy dohodnutú cenu a prevziať predmet zmluvy v súlade s touto zmluvou.

Čl. VI
Sankcie

1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a sankcie:
a)	Za omeškanie poskytovateľa s dodaním predmetu zákazky pokuta vo výške 0,05 % z hodnoty predmetu zákazky za každý deň z omeškania. Zaplatením zmluvnej pokuty nezaniká nárok objednávateľa na prípadnú náhradu škody. 
b)	V prípade omeškania so zaplatením faktúry, je poskytovateľ oprávnený objednávateľovi  fakturovať úrok z omeškania vo výške 0,05 % z dlžnej čiastky za každý deň omeškania. Za deň úhrady sa považuje dátum odpisu príslušnej čiastky z účtu objednávateľa.

Čl. VII
Záverečné ustanovenia

1. Táto zmluva nadobúda platnosť dňom podpisu oboch zmluvných strán.
2. Túto zmluvu v zmysle § 5a Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácii) v platnom znení
a) mesto Nitra zverejní na webovom sídle mesta, alebo
b) ak zmluva nie je zverejnená podľa písmena a) tohto odseku do 7 dní odo dňa jej uzatvorenia, môže podať účastník zmluvy návrh na jej zverejnenie v Obchodnom vestníku. 
3. O zverejnení zmluvy podľa bodu 2. svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
4. Táto zmluva nadobúda účinnosť dňom nasledujúcim po dni jej zverejnenia (formálnoprávne účinky zmluvy).
5. Táto zmluva môže byť menená alebo doplnená len po dohode obidvoch zmluvných strán očíslovanými dodatkami  k zmluve, ktoré budú tvoriť jej neoddeliteľnú súčasť.
6. Zmluva je vyhotovená v 4-och rovnopisoch, z ktorých každý má platnosť originálu. objednávateľ preberie 3 vyhotovenie zmluvy a poskytovateľ obdrží 1 vyhotovenie.
7. Vzťahy neupravené touto zmluvou sa riadia platnou legislatívou SR.
8. Zmluvné strany po prečítaní zmluvy vyhlasujú, že zmluva vyjadruje ich skutočnú, vážnu a slobodnú vôľu a na znak súhlasu s jej obsahom ju vlastnoručne podpisujú. 



[bookmark: _GoBack]V                   , dňa                                        				V Nitre dňa
Za poskytovateľa: 							Za objednávateľa:


                         

                                                                                                                                                                                     _____________________				                       _____________________                                    
                                             		               			          Marek Hattas
     konateľ spoločnosti	     		                                       primátor mesta Nitry

